**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 311**

(protokols Nr. 10, 14. p.)

**Par** **zemes nomas līguma slēgšanu par zemes vienības daļu ar kadastra apzīmējumu 7054 007 0063 Ērgļu pagastā, Madonas novadā**

Madonas novada pašvaldības Centrālās administrācijas Attīstības nodaļa rosina noslēgt zemes nomas līgumu par zemes vienības ar kadastra apzīmējumu 7054 007 0063 daļas iznomāšanu banera uzstādīšanai.

Madonas novada pašvaldības Centrālās administrācijas Attīstības nodaļa, īstenojot Madonas novada zīmola un mārketinga komunikācijas stratēģijas 2024.–2028. gadam rīcību plānu, atjauno esošos novada reprezentācijas banerus, kā arī plāno uzstādīt jaunu baneri Ērgļu pagastā, Madonas novadā (gar P4 autoceļu Rīga — Ērgļi). Pēc situācijas izpētes un vietas izvērtēšanas, par piemērotu atrašanās vietu Ērgļu pagastā ir noteikts zemes gabals ar kadastra apzīmējumu 70540070063, kas atrodas fizisku personu īpašumā. Zemes īpašnieks ir mutiski piekritis sadarbībai un banera izvietošanai. Lai nodrošinātu tiesisku pamatu banera konstrukcijas uzstādīšanai, ir nepieciešams noslēgt zemes nomas līgumu ar termiņu uz 5 gadiem. Zemes īpašnieks ir izteicis vēlmi saņemt samaksu par zemes izmantošanu EUR 120,00 (viens simts divdesmit *euro* 00 centi) gadā.

 Nekustamā īpašuma “Dāvelnīša ceļš”, Ērgļu pagasts, Madonas novads, zemes vienība ar kadstra apzīmējumu 70540070063 ir fiziskām personām piederošs nekustamais īpašums ar kopējo platību 2100 m².

Pamatojoties uz likuma „Pašvaldību likums” pašvaldībām” 10.panta pirmās daļas 16.punktu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 14** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Slēgt zemes nomas līgumu par zemes vienības 7054 007 0063, Ērgļos, Ērgļu pagastā, Madonas novadā, 0,03 ha platībā, pieņemšanu nomā banera izvietošanai, par summu EUR 120,00 (viens simts divdesmit *euro*, 00 centi) gadā ar termiņu 5 (pieci) gadi.

Domes priekšsēdētājs A. Lungevičs

*A. Semjonova 27333721*